Diari Oficial de la Generalitat Valenciana


Sumari del DOGV 3280, del 07-07-1998 (1998/5541)

Informació pública del Programa d'Actuació Aïllada en sòl urbà per al desenvolupament de l'àrea de repartiment compresa entre els carrers de l'Humanista Mariner, En Projecte, Sierra Engarcerán i Mare de Déu de la Cabeza, de València.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5541


Organisme emissor
:   Estudio 6, SA

Tipus de document
:   Anunci

Informació pública del Programa d'Actuació Aïllada en sòl urbà per al desenvolupament de l'àrea de repartiment compresa entre els carrers de l'Humanista Mariner, En Projecte, Sierra Engarcerán i Mare de Déu de la Cabeza, de València. [1998/M5541]
  
La mercantil Estudio 6, SA ha formulat alternativa tècnica i projectes complementaris del Programa d'Actuació Aïllada de l'àrea de repartiment compresa entre els carrers de l'Humanista Mariner, En Projecte, Sierra Engarcerán i Mare de Déu de la Cabeza, de València, de conformitat amb l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Després del dipòsit en l'Ajuntament de València i la notificació als titulars cadastrals i registrals coneguts, es tramita, de conformitat amb el que disposa l'article 48 de l'esmentada llei, se sotmet a informació pública l'esmentada documentació, i es fa constar:
  
Primer
  
L'objecte de la actuació, havent-se sol·licitat prèviament la inclusió voluntària de la parcel·la en el Registre Municipal de Solars, és la reordenació de volums, execució de les obres d'urbanització, la seua reparcel·lació i la construcció de l'immoble en el solar resultant. A aquest efecte, l'alternativa tècnica (projecte d'urbanització) es complementa amb estudi de detall, projecte de reparcel·lació i projecte bàsic d'edificació.
  
Segon
  
La documentació està protocol·litzada en la Notaria del senyor Miguel Ángel Rueda, carrer de Lauria, número 28.
  
Així mateix, s'ha dipositat un exemplar de la dita documentació en l'Ajuntament de València.
  
Tercer
  
Se sotmet a informació pública l'alternativa tècnica, constituïda per projecte d'urbanització, estudi de detall, projecte de reparcel·lació i d' edificació per un termini de 20 dies hàbils a partir de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada Notaria en dia hàbil, entre les 10.00 i les 13.00 hores, examinar la documentació i obtindre, si ho sol·licita, còpia de l'acta de protocol·lització.
  
Així mateix, es podrà consultar l'expedient administratiu en l'Ajuntament de València, els dies hàbils, de 10.00 a 14.00 hores.
  
Durant aquest termini podran presentar-se davant l'Ajuntament de València les al·legacions que es consideren convenients i les alternatives tècniques que pretenguen competir amb l'exposada al públic.
  
Quart
  
En els cinc dies següents a la finalització del termini d'informació pública podran presentar-se proposicions juridicoeconòmiques per a l'execució de qualsevol de les alternatives que s'hagueren formulat. Aquestes proposicions es presentaran en plica tancada davant l'Ajuntament de València.
  
Cinqué
  
Finalitzat aquest segon termini, en la següent data hàbil tindrà lloc l'acte d'obertura de pliques en l'Ajuntament de València.